**Ministru kabineta noteikumu projekta „****Grozījumi Ministru kabineta 2014.gada 28.oktobra noteikumos Nr.666 „Noteikumi par darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Darbības programmas “Izaugsme un nodarbinātība” specifiskā atbalsta mērķa 9.2.3. "*Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai*" (turpmāk – SAM) ir ātrāk uzsākamā aktivitāte, līdz ar to Ministru kabineta 2014.gada 28.oktobra noteikumi Nr.666 “*Noteikumi par darbības programmas “Izaugsme un nodarbinātība” 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu*” (turpmāk – MK noteikumi Nr.666) tika apstiprināti pirms visu Eiropas Savienības (turpmāk – ES) fondu regulējošo normatīvo aktu un metodisko materiālu apstiprināšanas. Ņemot vērā, ka pēc MK noteikumu Nr.666 apstiprināšanas tika izstrādāta netiešo izmaksu metodika un grozītas attiecināmības vadlīnijas, nepieciešams veikt attiecīgus grozījumus arī MK noteikumos Nr.666. Lai nodrošinātu vienoto pieeju ES fondu 2014.–2020.gada plānošanas perioda specifisko atbalsta mērķu izmaksu noteikšanā, Finanšu ministrija (turpmāk – FM) 2015.gada 16.februārī ir apstiprinājusi metodiku ”*Metodika par netiešo izmaksu vienotās likmes piemērošanu projekta izmaksu atzīšanā*” (turpmāk – netiešo izmaksu metodika), kā arī 2015.gada 24.aprīlī ir apstiprināti grozījumi FM vadlīnijās „*Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā*” (turpmāk – attiecināmības vadlīnijas). Tādejādi nepieciešams veikt grozījumus MK noteikumos Nr.666.Papildus grozījumi MK noteikumos Nr.666 nepieciešami, lai nodrošinātu SAM īstenošanu, palielinot SAM pieejamo finansējumu par 257 462 *euro,* pārdalot to nodarbības programmas “Izaugsme un nodarbinātība” specifiskajam atbalsta mērķim 9.2.4. *„Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem”* (turpmāk – SAM 9.2.4.) pieejamā finansējuma, un pagarinot atbalstāmās darbības termiņu.1. **Papildināt MK noteikumu Nr.666 deleģējumu** ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma (turpmāk – Vadības likums) 20.panta 6.punktu, ņemot vērā, ka noteikumu projekts paredz piemērot vienkāršotās izmaksas, kā arī MK noteikumi Nr.666 papildināti ar 1.7. apakšpunktu, kas nosaka, ka noteikumi regulē vienkāršoto izmaksu piemērošanas nosacījumus un kārtību.
2. **precizēt atbalstāmās darbības:**

Esošā MK noteikumu Nr.666 redakcija paredz atbalstāmo darbību *projekta administrēšana*, kas atbilstoši netiešo izmaksu metodikai un attiecināmības vadlīnijām noteikta kā atbalstāmā darbība *projekta vadība un īstenošanas nodrošināšana*, attiecīgi precizēts MK noteikumu Nr.666 16.1.apakšpunkts.1. **noteikt (pārstrukturēt) tiešās un netiešās izmaksas:**

Atbilstoši netiešo izmaksu metodikai projekta vadības un īstenošanas personāla izmaksām piemēro netiešo izmaksu vienoto likmi 15% apmērā no tiešajām personāla atlīdzības izmaksām, ko plāno kā vienu izmaksu pozīciju (papildināts ar 16.1 un 22.1apakšpunktu un svītrots 18.punkts). Rezultātā tiek samazināti ierobežojumi vadības un īstenošanas personāla izmaksām par netiešo izmaksu summu, veicot grozījumus MK noteikumu Nr.666 17., 19., 19.1., 19.1.1., 20.1. un 20.1.1.punktā. Izmaksu ierobežojumu izmaiņas aprēķinātas tā, lai projekta vadības izmaksu, projekta īstenošanas personāla atlīdzības izmaksu un netiešo izmaksu kopsumma būtu maksimāli tuvu MK noteikumos Nr.666 šobrīd apstiprināto attiecīgo izmaksu kopsummai (izmaksu atšķirība ir tikai uz ierobežojumu apaļošanas rēķina). Precīzus aprēķinus skatīt anotācijas pielikumā.Papildus atbilstoši netiešo izmaksu vadlīnijām turpmāk no projekta tiešajām izmaksām nav paredzēts finansēt projekta vadības (projekta administrācijas) personāla darba braucienu un iekšzemes komandējumu izmaksas, darba vietas aprīkojuma iegādes un īres izmaksas, sakaru un pasta pakalpojumu izmaksas. Tās var tikt finansētas no projekta netiešajām izmaksām. Attiecīgi svītroti MK noteikumu Nr.666 17.1., 17.2. un 17.3., 17.4.apakšpunkti un 24.punkts.Noteikumu projekta izmaiņas ar netiešo izmaksu piemērošanu neietekmēs pagaidu projekta, kurš tiek īstenots kopš 2014.gada 29.decembra, ietvaros veiktās izmaksas, jo no MK noteikumu Nr.666 16.1. apakšpunktā minētajām administrēšanas izmaksām faktiski ir veiktas tikai 17.1. apakšpunktā minētās „projekta administrēšanas personāla atlīdzības izmaksas”, kas turpmāk tiek noteiktas kā tiešās attiecināmās izmaksas. Savukārt MK noteikumu Nr.666 17.2. apakšpunktā minētās „darba braucienu un iekšzemes komandējumu izmaksas”, 17.3. apakšpunktā minētās „darba vietas aprīkojuma iegādes un īres izmaksas” un 17.4. apakšpunktā minētās „sakaru un pasta pakalpojumu izmaksas” pagaidu projekta ietvaros faktiski uz 2015.gada 28.jūliju nav tikušas veiktas un netiek plānots tādas veikt līdz noteikuma projekta apstiprināšanai Ministru kabinetā. 1. **Veicot pārdali SAM 9.2.4. pieejamā finansējuma 257 462 *euro* apjomā,** **palielināt SAM pieejamo kopējo attiecināmo finansējumu 4 609 777 *euro*, tai skaitā Eiropas Sociālā fonda finansējums – 3 918 310 *euro* un valsts budžeta finansējums 691 467 *euro*. Tostarp palielināt atbalstāmās darbības prioritāro veselības jomu veselības tīklu attīstības vadlīniju izstrāde (turpmāk – tīklu attīstības vadlīnijas) pieejamo finansējumu, tai skaitā šādām īstenošanas izmaksām:**
	1. **īstenošanas izmaksām – tulkošanas pakalpojumi:**

Sākotnēji tika plānots, ka, izstrādājot tīklu attīstības vadlīnijas, finansējuma saņēmēju, sadarbības partneru un iesaistāmo sociālo partneru darbs ar Starptautiskās Rekonstrukcijas un attīstības bankas (turpmāk – Pasaules banka) pētījumu nodevumu izvērtējumu pārsvarā notiks angļu valodā un tikai gala nodevumu dokumenti tiks tulkoti uz valsts valodu – latviešu valodu. Nacionālā veselības dienesta organizētās Veselības tīklu attīstības vadlīniju darba grupas 2015.gada 31.marta sanāksmē tika norādīts uz nepieciešamību nodrošināt Pasaules bankas starpposmu nodevumu dokumentus latviešu valodā, kas ļautu darbus labāk izprast un komentēt, kā arī ļautu partneriem pilnvērtīgāk iesaistīties darba procesā, tādejādi nodrošinot kvalitatīvu mērķu sasniegšanu. Lai nodrošinātu visu nodevumu un to precizējumu tulkojumu, nepieciešams palielināt tulkošanas pakalpojumu finansējumu par 30 000 *euro*, attiecīgi izmainot ar tīklu attīstības vadlīnijām saistīto īstenošanas izmaksu ierobežojumu un grozot MK noteikumu Nr.666 19.punktu un 19.1.apakšpunktu.* 1. **īstenošanas izmaksām – tīklu attīstības vadlīniju izstrādei:**

2014.gada 30.decembrī noslēgtā līguma ar Pasaules banku (turpmāk – Līgums) summa sastāda 1 083 626 *euro*. Plānojot projektu, tika izvērtēta pievienotās vērtības nodokļa (turpmāk – PVN) maksāšanas nepieciešamība, tai skaitā tika izvērtēta iepriekšējās sadarbības ar Pasaules banku pieredze un tika gūts priekšstats, ka par līgumiem ar Pasaules banku PVN nav jāmaksā. Tādejādi noslēdzot Līgumu netika paredzēta PVN samaksa. Veicot projekta iepirkuma plāna saskaņošanu ar Centrālo finanšu un līgumu aģentūru, tika nolemts par PVN piemērošanu Līgumam konsultēties ar Valsts ieņēmumu dienestu. Lai skaidrotu situāciju, Nacionālais veselības dienests ir vērsies Valsts ieņēmumu dienestā, kas sniedzis secinājumu, ka:* pakalpojuma sniegšana ir PVN apliekams darījums un tam piemērojama standarta PVN likme;
* pakalpojumu sniedzējs ir Amerikas Savienotās Valstīs reģistrēta persona jeb trešās valsts nodokļa maksātājs;
* pakalpojuma saņēmējs ir Nacionālais veselības dienests, jeb Latvijā reģistrētais nodokļu maksātājs;
* atbilstoši Pievienotās vērtības likuma 19.panta pirmajā daļā noteiktajam pakalpojuma sniegšanas vieta ir Latvija[[1]](#footnote-1);
* atbilstoši Pievienotās vērtības likuma 89.panta pirmajā daļā noteiktajam PVN valsts budžetā jāiemaksā Nacionālajam veselības dienestam [[2]](#footnote-2).

PVN apmērs par Līguma summu sastāda 227 561,46 *euro*, kas nav ieplānots projektā un nepieciešams papildus. Atsaucoties uz iepriekšminēto, tiek palielināts kopējais SAM pieejamais finansējums un atbilstoši precizēts atbalstāmajai darbībai tīklu attīstības vadlīniju izstrādei noteiktais finansējuma ierobežojums. Veikti grozījumi MK noteikumu Nr.666 7., 8., 19. un 20.punktā. Papildus proporcionāli mainīts projekta īstenošanas personāla izmaksu procentuālais ierobežojums, absolūtajām izmaksām paliekot nemainīgām. Veikti grozījumi MK noteikumu Nr.666 19.1. un 20.1.apakšpunktos.Jāatzīmē, ka grozījumam saistībā ar finansējuma pārdali PVN samaksai nav negatīvas ietekmes uz kopējo valsts budžetu, jo PVN ir attiecināmās izmaksas un var tikt finansētas no ES fondu (193 427,24 *euro*) un valsts budžeta (34 134,22 *euro*) finansējuma, kā rezultātā valsts budžeta finansējums palielināsies par ES fondu finansējuma summu. Savukārt grozījumam ir negatīva ietekme uz veselības aprūpes nozares investīciju kopējo apjomu, tai skaitā uz SAM 9.2.4. paredzēto investīciju apjomu. Papildus jāatzīmē, ka jau iepriekš eksperti (Eiropas Komisijas un Pasaules Veselības organizācijas) norādīja par SAM ietvaros atbalstāmajai darbībai kvalitātes nodrošināšanas sistēmai pieejamā ieplānotā finansējuma iespējamo nepietiekamību, tādejādi jau iepriekš tika plānots, ka pēc kvalitātes nodrošināšanas sistēmas koncepcijas izstrādes, nepieciešamības gadījumā tiks veiktas pārdales no citu nozares specifisko atbalsta mērķu pieejamā finansējuma. Tādējādi noteikumu projekts papildināts ar protokollēmuma projektu, kas nosaka, ka papildus nepieciešamais finansējums tiek pārdalīts no SAM 9.2.4. pieejamā finansējuma. Tīklu attīstības vadlīniju izstrādei trūkstošais finansējums 257 462 *euro* apmērā neradīs būtisku negatīvu ietekmi uz SAM 9.2.4. mērķu un rezultātu sasniegšanu, jo kopumā sastāda mazāk par 0.5% no SAM 9.2.4. plānotā pieejamā finansējuma, tādejādi neradot būtiski nelabvēlīgu ietekmi. SAM 9.2.4. finansējums rādītāju sasniegšanai tika plānots atbilstoši šobrīd pieejamai informācijai par slimību profilakses un veselības veicināšanas pasākumu izmaksām, savukārt, ņemot vērā ievērojamu finansējuma pieaugumu no ES fondiem, var sagaidīt vidējo izmaksu samazinājumu, kas arī kompensēs finansējuma pārdali.1. **Noteikt deleģējumu statistikas datu apstrādei.**

Līguma ietvaros pētniecības vajadzībām tiek gatavoti veselības aprūpes dati, tai skaitā, lai varētu identificēt sociālās atstumtības un nabadzības riskam pakļauto iedzīvotāju grupas, nepieciešams iegūt individuāla līmeņa sociālos datus, kurus nepieciešams apvienot ar veselības aprūpes datiem. Sociālie dati ir pieejami Centrālajai statistikas pārvaldei (turpmāk – CSP) un datu apvienošanai nepieciešama visu datu atrašanās vienā datu serverī. CSP ir gatava nodrošināt datu serveri, kurā apvienot sociālos un veselības aprūpes datus, bet tai nepieciešams attiecīgs deleģējums. Tādejādi, MK noteikumi Nr.666 tiek papildināti ar jaunu 29.1 punktu, nosakot attiecīgu deleģējumu. Sakarā ar to, ka individuālie personas dati satur konfidenciālu informāciju CSP tie tiks nosūtīti šifrētā veidā, neatklājot personu identitāti. Papildus atbilstoši Fizisko personu datu aizsardzības likuma 13.panta 2.daļai ar Pasaules Banku paredzēts slēgt vienošanos, norādot datu izmantošanas mērķi.1. **Pagarināt tīklu attīstības vadlīniju īstenošanas termiņu:**

Šobrīd MK noteikumu Nr.666 redakcijas 27.1.apakšpunkts nosaka, ka tīklu attīstības vadlīnijas ieviešamas līdz 2015.gada 31.decembrim, kas saistīts ar to, ka tīklu attīstības vadlīnijas ir priekšnosacījums turpmāko veselības nozares investīciju apguvei.Slēdzot Līgumu, tika nodrošināta tīklu attīstības vadlīniju sadalīšana nodevumos un daļai nodevumu termiņi netika fiksēti ar konkrētu datumu, bet noteikti kā laika posms pēc datu saņemšanas (Pasaules Banka sniedz rezultātus noteiktu mēnešu laikā pēc datu saņemšanas), tai skaitā ilgākais datu analīzes laiks ir paredzēts astoņi mēneši pēc datu saņemšanas. Ņemot vērā iepriekš sniegto informāciju par problēmu ar veselības aprūpes datu un sociālo datu apvienošanu, ar Pasaules Banku ir panākta vienošanās, ka datu analīze tiks veikta divos posmos, pirmajā posmā tiks apstrādāti tikai veselības aprūpes dati un otrajā posmā tiks apstrādi apvienotie veselības aprūpes un sociālie dati. Ņemot vērā, ka veselības aprūpes datus plānots iesniegt jūnijā, tad nodevumu datums pārsniedz 2015.gada robežu. Lai sagatavotu apvienotos veselības aprūpes un sociālos datus, būs nepieciešami vairāki mēneši.Tādejādi, pamatojoties uz iepriekšminētiem faktiem, nepieciešams tīklu attīstības vadlīnijuīstenošanas termiņa kopējais pagarinājums līdz 2016.gada 31.jūlijam, attiecīgi precizējot MK noteikumu Nr.666 27.1.apakšpunktu. Kopējo SAM ieviešanas termiņu minētais grozījums neietekmēs, jo kvalitātes nodrošināšanas sistēmas ieviešanas termiņš noteikts 2018.gada 31.decembris, kā arī minētais grozījums būtiski neietekmēs citu specifisko atbalsta mērķu uzsākšanu, jo Līgumā paredzēts, ka nodevumi, kas saistīti ar ES fondu investīciju apguvi, tiks izstrādāti ātrāk par pārējiem nodevumiem.Labklājības ministrijas administrētā darbības programmas “Izaugsme un nodarbinātība” 9.2.2.1.pasākuma “Deinstucionalizācija” ietvaros finansējuma saņēmējiem - plānošanas reģioniem, līdz 2016.gada 31.decembrim ir jāizstrādā reģionālie deinstitucionalizācijas plāni, kas balstāmi uz tīklu attīstības vadlīnijām, tādējādi tīklu attīstības vadlīniju nodevumus, kas saistīti ar veselības aprūpes pakalpojumu pieejamību, jāizstrādā un jāsaskaņo līdz 2016.gada 1.ceturkšņa beigām. Šajā gadījumā tīklu attīstības vadlīniju izstrādes termiņa pagarinājums pielīdzināms vidēja līmeņa riskam, kas kopumā būtiski neaizkavētu plānošanas reģionu deinstitucionalizācijas plānu izstrādi un iesniegšanu apstiprināšanai Sociālo pakalpojumu attīstības padomē. Savukārt, ja attiecīgu nodevumu izstrādes termiņš iekavēsies līdz 2016.gada 2.ceturkšņa beigām, tad pastāv augsts risks, ka tīklu attīstības vadlīniju neesamība var būtiski kavēt plānošanas reģionu deinstitucionalizācijas plānu izstrādi un apstiprināšanu.1. **Precizēt Ministru kabineta 2014.gada 28.oktobra sēdes protokola Nr.58 14.§ 7.punktā Nacionālajam veselības dienestam noteikto pienākumu:**

Ņemot vērā, ka veselības tīklu attīstības vadlīniju ietvaros izstrādātā pētījuma rezultāts ir pamats veselības nozares darbības efektivitātes uzlabošanai, kā arī turpmākajiem Eiropas Sociālā fonda un Eiropas Reģionālās attīstības fonda ieguldījumiem infrastruktūrā veselības jomā darbības programmas “Izaugsme un nodarbinātība” ietvaros, un nepieciešama vispusīga nozares un ES fondu uzraugošo institūciju iesaiste pētījumu rezultātu izvērtēšana, tiek atsaukts Ministru kabineta 2014.gada 28.oktobra sēdes protokola Nr.58 14.§ 7.punkta uzdevumus un noteikumu projekta protokollēmuma 4.punkts nosaka Nacionālajam veselības dienestam organizēt regulāras sanāksmes, informējot par veselības tīklu attīstības vadlīniju izstrādes progresu un izstrādātajiem dokumentiem, sanāksmēs pieaicinot Finanšu ministrijas, Labklājības ministrijas, Eiropas Komisijas un Pārresoru koordinācijas centra pārstāvjus, plānošanas reģionu attīstības padomju, Latvijas Pašvaldību savienības un Latvijas Lielo pilsētu asociācijas pārstāvjus, primārā, sekundārā un terciārā veselības aprūpes līmeņa veselības aprūpes pakalpojumu sniedzēju vai to profesionālo biedrību pārstāvjus un citu ieinteresēto organizāciju pārstāvjus. Tādejādi Nacionālais veselības dienests organizē regulāras darba grupas sanāksmes par veselības tīklu attīstības vadlīniju izstrādi Pasaules bankas līguma ietvaros, kurā dalībai pieaicina protokollēmuma 4.punktā minētās institūcijas. Šīs darba grupas ietvaros Nacionālais veselības dienests pirms nodevumu izstrādes uzsākšanas vienojās ar pieaicinātajām institūcijām par darba organizācijas kārtību, nodevumu izskatīšanas termiņiem, kā arī vienojās kā tiek nodrošināta atgriezeniskā saite par sniegtajiem komentāriem. |
| 3. | Projekta izstrādē iesaistītās institūcijas | MK noteikumu Nr.666 grozījumu izstrādes ietvaros tika iesaistīta Veselības ministrija, Nacionālais veselības dienests, Centrālas statistikas pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, Nacionālo veselības dienestu, Neatliekamās medicīniskās palīdzības dienestu, Veselības inspekciju, Slimību profilakses un kontroles centru, Centrālo finanšu un līgumu aģentūru, Centrālo statistikas pārvaldi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 992 380  | 0 | 1 230 318 | 555 771 | 948 904 |
| 2. Budžeta izdevumi: | 1 167 506 | 0 | 1 447 432 | 653 849 | 1 116 358 |
| 3. Finansiālā ietekme: | -175 126 | 0 | -217 114 | -98 078 | -167 454 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | SAM kopējais finansējums (*kopējās attiecināmās izmaksas*) 4 609 777 *euro* apmērā, tai skaitā, ESF finansējums 3 918 310 *euro*, valsts budžeta finansējums 691 467 *euro*. Budžeta ieņēmumi ir finansējuma ESF daļa 85% apmērā no projekta attiecināmām izmaksām. Projekts plānots ieviest līdz 2018.gada IV ceturksnim. Pirmajā ieviešanas gadā apgūts finansējums 4,87% apmērā no kopējā finansējuma, 2015.gadā – 25,33%, 2016.gadā – 31,40%, 2017.gadā – 14,18% un 2018.gadā – 24,22%.* **2014.gada** kopējā izpilde sastāda 224 632 *euro*, tai skaitā ESF finansējums 190 937 *euro* un valsts budžeta līdzfinansējums 33 695 *euro*.
* **2015.gadam** kopējās izmaksas 1 167 506 *euro*, tai skaitā ESF finansējums 992 380 *euro* un valsts budžeta līdzfinansējums 175 126 *euro*. 2015.gadā ar Finanšu ministrijas 2015.gada 27.aprīļa rīkojumu Nr.182 tika apstiprināta finansējuma pārdale no 74.resora 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
* **2016.gadam** kopējās izmaksas 1 447 432 *euro*, tai skaitā ESF finansējums 1 230 318 *euro* un valsts budžeta līdzfinansējums 217 114 *euro*. Finansējums 2016. gadam tiks iestrādāts budžeta ilgtermiņa saistībās.
* **2017.gadam** kopējās izmaksas 653 849 *euro*, tai skaitā ESF finansējums 555 771 *euro* un valsts budžeta līdzfinansējums 98 078 *euro*. Finansējums 2017.gadam tiks iestrādāts budžeta ilgtermiņa saistībās.
* **2018.gadam** kopējās izmaksas 1 116 358 *euro*, tai skaitā ESF finansējums 948 904 *euro* un valsts budžeta līdzfinansējums 167 454 *euro*. Finansējums 2018.gadam tiks iestrādāts budžeta ilgtermiņa saistībās.
 |
| 6.1. detalizēts ieņēmumu aprēķins |
|  |
| 7. Cita informācija | SAM valsts budžeta finansējums tiek piesaistīts atbilstoši 2010.gada 18.maija Ministru kabineta noteikumos Nr.464 „*Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*” 39. un 39.1 punktos noteiktajai kārtībai no 74.resora ,,*Gadskārtējā valsts budžeta izpildes procesā pārdalāmais finansējums*” 80.00.00 programmas ,,*Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai*”:1. 2014.gadam 250 005 *euro* apmērā atbilstoši Ministru kabineta 2014.gada 28.oktobra sēdes protokola Nr.58 14.§ 2punktam;
2. 2015.gadam 1 167 506 *euro* apmērā atbilstoši Ministru kabineta 2015.gada 31.marta sēdes protokola Nr.17 44.§ 2.punktam.
 |

**Anotācijas IV un V sadaļas – projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sakarā ar to, ka projektā tiek veikti precizējumi atbilstoši FM apstiprināto tiešo izmaksu metodiku un attiecināmības vadlīnijām, kā arī precizēts attiecināmo izmaksu apjoms atbalstāmajās darbībās, sabiedrības līdzdalību nodrošināt nav nepieciešams. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs ir Nacionālais veselības dienests. Projekta sadarbības partneri ir Veselības ministrija un tās padotības iestādes Veselības inspekcija, Neatliekamās medicīniskās palīdzības dienests un Slimību profilakses un kontroles centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu Centrālajai statistikas pārvaldei tiks noteikts pienākums pieņemt Nacionālā veselības dienesta un sadarbības partneru sniegtos veselības nozares personu datus, apvienot ar tās rīcībā esošiem datiem par konkrētajiem subjektiem un nodod izmantošanai pētījuma veicējam. Centrālas statistikas pārvalde deleģēto funkciju plāno nodrošināt esošo finansu un darbinieku kapacitātes ietvaros. |
| 3. | Cita informācija | Nav. |

Veselības ministrs G.Belēvičs

01.09.2015 11:23

2 889

A.Tomsone

67876181, Agnese.Tomsone@vm.gov.lv

1. 19.panta pirmā daļa: *Ja pakalpojums tiek sniegts nodokļa maksātājam, pakalpojuma sniegšanas vieta, ja šajā likumā nav noteikts citādi, ir:*

*1) pakalpojuma saņēmēja saimnieciskās darbības mītnes vieta;*

*2) pakalpojuma saņēmēja pastāvīgās iestādes atrašanās vieta, ja pakalpojums tiek sniegts pakalpojuma saņēmēja pastāvīgajai iestādei, kas neatrodas šīs personas saimnieciskās darbības mītnes vietā;*

*3) pakalpojuma saņēmēja deklarētā dzīvesvieta, bet, ja tādas nav, — pastāvīgās uzturēšanās vieta, ja pakalpojuma saņēmējam nav saimnieciskās darbības mītnes vietas vai pastāvīgās iestādes.* [↑](#footnote-ref-1)
2. 89.panta pirmā daļa: *Par pakalpojumiem, kuru sniegšanas vietu nosaka saskaņā ar šā likuma*[*19.panta*](http://likumi.lv/doc.php?id=253451#p19)*pirmo daļu un kuri saņemti no trešās valsts vai trešās teritorijas nodokļa maksātāja, nodokli aprēķina un valsts budžetā maksā pakalpojumu saņēmējs, kurš ir nodokļa maksātājs.* [↑](#footnote-ref-2)